**Մարզպետի տեղակալ Տիգրան Թամրազյանը մասնակցել է հաշմանդամություն ունեցող անձանց հարցերով զբաղվող մարզային հանձնաժողովի նիստին 02.11.2018**

Նոյեմբերի 2-ին ՀՀ Տավուշի մարզպետի տեղակալ Տիգրան Թամրազյանը մասնակցել է մարզպետարանի ուսումնական կենտրոնում տեղի ունեցած հաշմանդամություն ունեցող անձանց հարցերով զբաղվող ՀՀ Տավուշի մարզային հանձնաժողովի ընդլայնված նիստին: Մարզպետի տեղակալը ողջունել է նիստի մասնակիցներին, մաղթել նրանց արդյունավետ աշխատանք: Ողջույնի իր խոսքում նա նաև նիստի մասնակիցների ուշադրությունը հրավիրել է դպրոց-համայնք-մարզպետարան կապի ամրապնդման վրա, կարևորել դպրոցների ներառումը համայնքային կյանքին: